บอร์ด TICON ไฟเขียวเปลี่ยนชื่อใหม่ “เฟรเซอร์ส พร็อพเพอร์ตี้” เคาะชื่อย่อ “FPT”
บอร์ด TICON ไฟเขียวเปลี่ยนชื่อใหม่ "เฟรเซอร์ส พร็อพเพอร์ตี้ (ประเทศไทย)" เคาะชื่อย่อ "FPT"
28 ม.ค. 2562

บริษัท ไทคอน อินดัสเทรียล คอนเน็คชั่น จำกัด (มหาชน) หรือ TICON เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ตามที่ที่ประชุมสามัญผู้ถือหุ้น ประจำปี 2562 ของบริษัทฯ เมื่อวันที่ 25 ม.ค.2562 ได้มีมติอนุมัติการเปลี่ยนแปลงชื่อบริษัท ชื่อย่อหลักทรัพย์ และตราประทับของบริษัท รวมทั้งการแก้ไขเพิ่มเติมหนังสือบริคณห์สนธิ ข้อ 1. เรื่อง ชื่อบริษัท และการแก้ไขข้อบังคับของบริษัท ข้อ 1. ข้อ 2. และข้อ 43. เพื่อให้สอดคล้องกับการเปลี่ยนแปลงชื่อบริษัท และตราประทับของบริษัท
โดยเปลี่ยนชื่อบริษัทเป็น บริษัท เฟรเซอร์ส พร็อพเพอร์ตี้ (ประเทศไทย) จำกัด (มหาชน) “Frasets Property (Thailand) Public company Limited” จากเดิม บริษัท ไทคอน อินดัสเทรียล คอนเน็คชั่น จำกัด (มหาชน) “Ticon Industrial Connection Public Company Limited”
พร้อมทั้งเปลี่ยนชื่อย่อบริษัทจาก TICON เป็น FPT และเปลี่ยนแปลงตราประทับของบริษัทเป็นตราประทับใหม่ ดังนี้
